FUMN | Multimedia | 17.04.2019

Fundația Universitară a Mării Negre a efectuat un studiu sociologic în regiunea transnistreană, scopul acestuia fiind studierea opiniei populației cu referire la diverse aspecte social-economice, precum calitatea vieții, relațiile de vecinătate cu alte regiuni, aspecte de identitate ale locuitorilor regiunii, democrație, drepturile omului, alte valori, dar și încrederea în instituțiile de stat, mass-media și canalele de informare.

Pe o perioadă de 2 săptămâni, prin intermediul a 13 infografice, am prezentat publicului larg date din primul sondaj de opinie aplicat în regiunea transnistreană, independent de autoritățile de la Tiraspol.

Seria prezentărilor a fost deschisă cu rezultatul despre IDENTITATE pentru că de fiecare dată când autoritățile de la Chișinău discută despre reglementarea conflictului transnistrean, afirmă că ,,reglementarea acestui conflict nu poate presupune mari dificultăți deoarece în acest caz, spre deosebire de alte conflicte din Europa, nu există nici un fel de contradicții religioase sau interetnice, structura demografică și confesională a populației fiind practic identică, constituită în proporții diferite din comunitățile numeroase de moldoveni, ucrainieni și ruși de credință ortodoxă”.

Datele cercetării noastre îi contrazic.

Vă invităm să le studiați alături de raportul „Percepții, atitudini și valori ale populației din stânga Nistrului” în limba română AICI și în limba engleză AICI .